Ураганът "Мария" взе първата си жертва - Телевизия Европа
Пуерто Рико се готви за най-опустошителния ураган от години – Мария. Стихията вече взе първата си жертва на френския остров Гваделупа. Ураганът се движи по същия път като „Ирма”, със скорост на ветровете, достигащи до 280 км/ч. Очаква се ураганът да удари Пуерто Рико днес следобед. Властите разпоредиха на населението от близо 4 милиона души да се евакуират и да търсят подслон.
Артуро Медина:
„Евакуирах се, защото следвах разпореждания. Доведох и семейството ми д мен в приюта, ние сме хора, които следват законите. Дано сега Господ ни помогне повече, от колкото до момента.“
Синоптиците прогнозираха и невиждани валежи, които могат да причинят свлачища. Регионът е особено уязвим след разрушенията, причинени от Ирма. Стихията продължава пътя си на северозапад с ветрове със скорост 280 километра в час. Нанесени са огромни материални щети. Ураганът се движи приблизително по същата траектория като урагана“ Ирма“, който удари Карибите в началото на месеца.
„Ирма“ остави след себе си най-малко 37 жертви и предизвика щети за милиарди долари. Особеното при Мария е краткият срок, за който той достигна най-високата пета категория по скалата на Сафир-Симсън. Метеоролозите обясняват явлението с нетипично високите температури на морската вода в региона.